****

**Κόνιτσα, 05/07/2019**

**ΑΝΑΚΟΙΝΩΣΗ**

**Λόγω βλάβης βασικής αντλίας της γεώτρησης, που δεν ήταν δυνατόν να προβλεφθεί**, υπήρξε αναγκαστική διακοπή παροχής στο δίκτυο ύδρευσης χθες (04/07/2019) κατά τις απογευματινές ώρες. Ειδικό συνεργείο επισκευάζει τη βλάβη και εκτιμάται ότι θα αποκατασταθεί η κανονική λειτουργία μέχρι το μεσημέρι σήμερα (05/07/2019).

Παρακαλούμε για τη συνδρομή των δημοτών στον περιορισμό της κατανάλωσης, με αποφυγή χρήσης νερού που δεν είναι απολύτως αναγκαία, όπως:

-Μη αναγκαίο συχνό πότισμα κήπων.

-Πλύσιμο εξωτερικών χώρων.

-Περιορισμός των δραστηριοτήτων που απαιτούν αυξημένη κατανάλωση νερού.

-Έλεγχος των διαρροών σε βρύσες και καζανάκια.

Ενημερώνουμε επίσης το κοινό ότι ενδέχεται να γίνουν διακοπές νερού από τις 15:00 έως 18:00 και από 24:00 έως 06:00, εφόσον κριθεί αναγκαίο, προκειμένου να ισορροπήσει το δίκτυο ύδρευσης και να αποκατασταθεί χωρίς προβλήματα η συνεχής υδροδότηση.

Ευχαριστούμε για την κατανόηση.

ΥΠΗΡΕΣΙΑ ΥΔΡΕΥΣΗΣ

ΔΗΜΟΥ ΚΟΝΙΤΣΑΣ